FERNANDO * o be a tšhogile. Bagolo ba babedi ba be ba kgopetše go bolela le yena ka sephiring. Ka morago ga gore molebeledi wa tikologo a etele phuthego ya gabo bona ka makga a mmalwa, bagolo ba ile ba hlalosetša Fernando seo a swanetšego go se dira gore a swanelegele ditokelo tše di oketšegilego ka phuthegong. Ge nako e dutše e eya, Fernando o ile a thoma go ipotšiša ge e ba a tla tsoga a kgethilwe gore e be mogolo. Morago bjale molebeledi wa tikologo o be a etetše phuthegong ya gabo gape. Ke’ng seo bagolo ba ba nyakago go se botša Fernando? 16 Ka lehlakoreng le lengwe, bao matswalo a bona a ba ganetšago go dira dilo tše itšego ga se ba swanela go sola ba bangwe, ba gapeletša gore batho ba bangwe ka moka ba lebelele ditaba tša letswalo kamoo bona ba di lebelelago ka gona. (Bala Baroma 14:10) Ge e le gabotse, letswalo la rena le swanetše go dirišetšwa go re ahlola, e sego go ahlola ba bangwe. Gopola mantšu a Jesu a rego: “Tlogelang go ahlola gore le se ahlolwe.” (Mateo 7:1) Bohle ka phuthegong ba swanetše go phema go tsoša dingangišano ka ditaba tšeo motho a ka itirelago phetho a diriša letswalo la gagwe. Go e na le moo, re nyaka ditsela tšeo re ka godišago lerato le botee, ra agana, e sego go gagolana.​—Baroma 14:19.